title: Rozhodnutie Európskej centrálnej banky (EÚ) 2021/1441 z 3. augusta 2021, ktorým sa mení rozhodnutie (EÚ) 2019/322 o delegovaní právomocí prijímať rozhodnutia na základe právomocí v oblasti dohľadu priznaných vnútroštátnymi právnymi predpismi (ECB/2021/37)

text:
                  6.9.2021

                  SK

                  Úradný vestník Európskej únie

                  L 314/17

         ROZHODNUTIE EURÓPSKEJ CENTRÁLNEJ BANKY (EÚ) 2021/1441
         z 3. augusta 2021,
         ktorým sa mení rozhodnutie (EÚ) 2019/322 o delegovaní právomocí prijímať rozhodnutia na základe právomocí v oblasti dohľadu priznaných vnútroštátnymi právnymi predpismi (ECB/2021/37)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. d) a e), článok 4 ods. 3 a článok 9 ods. 1,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (2), a najmä na jeho článok 4,
         keďže:

                     (1)

                     V rozhodnutí Európskej centrálnej banky (EÚ) 2019/322 (ECB/2019/4) (3) sa stanovujú kritériá pre delegovanie rozhodovacích právomocí na vedúcich pracovných útvarov Európskej centrálnej banky (ECB) v súvislosti s prijímaním rozhodnutí na základe vnútroštátnych predpisov. Na základe skúseností získaných pri uplatňovaní uvedeného rozhodnutia je potrebné uskutočniť určité spresnenia a technické zmeny, najmä z dôvodu konzistentnosti a istoty pri uplatňovaní týchto kritérií.

                     (2)

                     Postup delegovania rozhodovacích právomocí by sa mal presnejšie upraviť v súvislosti s rozhodnutiami na základe vnútroštátnych predpisov v prípadoch, keď majú vedúci pracovných útvarov obavy súvisiace s prepojenosťou takéhoto rozhodnutia s jedným alebo viacerými inými rozhodnutiami, ktoré si vyžadujú schválenie orgánom dohľadu. Môže tomu tak byť v prípade, keď má výsledok príslušného posúdenia v rámci dohľadu priamy vplyv na jedno alebo viacero z týchto iných rozhodnutí, a preto by mal rozhodnutia posudzovať ten istý rozhodovací orgán súčasne, aby sa predišlo protichodným výsledkom.

                     (3)

                     Rada guvernérov rozhodla 24. júna 2020 o nadviazaní úzkej spolupráce medzi ECB a Bulharskou republikou (4) a medzi ECB a Chorvátskou republikou (5). Článok 7 ods. 1 nariadenia (EÚ) č. 1024/2013 stanovuje, že na účely vykonávania určitých úloh v súvislosti s úverovými inštitúciami usadenými v členskom štáte, ktorého menou nie je euro, keď sa nadviazala úzka spolupráca v súlade s uvedenými článkom, môže ECB adresovať pokyny príslušnému vnútroštátnemu orgánu dotknutého členského štátu. Preto je vhodné zahrnúť takéto pokyny medzi akty, ktoré môže ECB prijať na základe delegovania právomocí na vedúcich pracovných útvarov podľa príslušných ustanovení rozhodnutia (EÚ) 2019/322 (ECB/2019/4).

                     (4)

                     Rozhodnutie na základe vnútroštátnych predpisov sa neprijme prostredníctvom delegovaného rozhodnutia v prípade, ak sa z dôvodu zložitosti posúdenia vyžaduje, aby sa namiesto toho prijalo prostredníctvom postupu nevznesenia námietok. Malo by sa spresniť, že okrem toho môžu existovať prípady, v ktorých si citlivá povaha veci – pokiaľ ide o vplyv na dobrú povesť ECB a/alebo fungovanie jednotného mechanizmu dohľadu – môže vyžadovať, aby sa rozhodnutie na základe vnútroštátnych predpisov prijalo prostredníctvom postupu nevznesenia námietok a nie prostredníctvom delegovaného rozhodnutia.

                     (5)

                     Nariadením Európskeho parlamentu a Rady (EÚ) 2019/876 (6) sa pre úverové inštitúcie zaviedla možnosť za určitých podmienok bez udelenia osobitného povolenia orgánom dohľadu klasifikovať ako nástroje vlastného kapitálu Tier 1 následné emisie vo forme nástrojov vlastného kapitálu Tier 1, pre ktoré už získali povolenie. V tejto súvislosti je vhodné umožniť delegovanie rozhodnutí, ktorými sa schvaľujú zmeny stanov úverových inštitúcií v súvislosti s emisiou takýchto nástrojov, ak ECB považuje príslušné podmienky za splnené.

                     (6)

                     Zlúčenie, splynutie alebo rozdelenie významného dohliadaného subjektu si môže vyžadovať zmeny stanov subjektu, aby sa zohľadnila situácia tohto subjektu v dôsledku zlúčenia, splynutia alebo rozdelenia. V takýchto prípadoch sa pri posúdení v rámci dohľadu, ktoré sa týka zlúčenia, splynutia alebo rozdelenia, zohľadňujú aj z toho vyplývajúce zmeny stanov subjektu, a to bez ohľadu na to, že schválenie týchto zmien podlieha osobitnému postupu v rámci dohľadu. Je preto vhodné umožniť delegovanie rozhodnutí, ktorými sa schvaľujú zmeny stanov v prípadoch, keď sú tieto zmeny dôsledkom zlúčenia, splynutia alebo rozdelenia.

                     (7)

                     Rozhodnutie (EÚ) 2019/322 (ECB/2019/4) by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Zmeny
            Rozhodnutie (EÚ) 2019/322 (ECB/2019/4) sa mení takto:

                        1.

                        Článok 1 sa mení takto:

                                    a)

                                    bod 2 sa nahrádza takto:

                                                „(2)

                                                „nadobudnutie účasti“ je: a) nadobudnutie priameho alebo nepriameho podielu na základnom imaní alebo hlasovacích práv iného subjektu vrátane prípadov, keď je to dôsledkom zriadenia nového subjektu, s výnimkou nadobudnutia kvalifikovanej účasti v zmysle článku 22 smernice Európskeho parlamentu a Rady 2013/36/EÚ (*1) a b) transakcia, ktorá je podľa príslušných vnútroštátnych právnych predpisov rovnocenná s takýmto nadobudnutím;

                                       (*1)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).“;"

                                    b)

                                    bod 17 sa nahrádza takto:

                                                „(17)

                                                „vedľajšie podporné služby“ sú pomocné služby, ktoré podporujú hlavnú podnikateľskú činnosť úverovej inštitúcie vrátane administratívnych služieb, zákazníckych služieb, služieb vymáhania dlhov, elektronických podpisov alebo iných podobných služieb;“;

                                    c)

                                    dopĺňa sa tento bod 19:

                                                „(19)

                                                „regulovaný subjekt“ je regulovaný subjekt, ako je vymedzený v článku 2 bode 4 smernice Európskeho parlamentu a Rady 2002/87/ES (*2).

                                       (*2)  Smernica Európskeho parlamentu a Rady 2002/87/ES zo 16. decembra 2002 o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, ktorou sa menia a dopĺňajú smernice Rady 73/239/EHS, 79/267/EHS, 92/49/EHS, 92/96/EHS, 93/6/EHS a 93/22/EHS a smernice Európskeho parlamentu a Rady 98/78/ES a 2000/12/ES (Ú. v. EÚ L 35, 11. 2. 2003, s. 1).“;"

                                    d)

                                    dopĺňa sa tento bod 20:

                                                „(20)

                                                „všeobecné zásady ECB o prístupe orgánov dohľadu ku konsolidácii v bankovom sektore“ sú dokumentom s názvom „ECB Guide on the supervisory approach to consolidation in the banking sector“, ktorý obsahuje zásady, na ktorých je založený prístup prudenciálneho dohľadu ECB pri určovaní toho, či opatrenia zavedené úverovou inštitúciou, ktorá je výsledkom konsolidácie, zabezpečujú riadne riadenie a krytie jej rizík, a ktorý sa z času na čas prijíma a mení v súlade s postupom nevznesenia námietok a uverejňuje sa na internetovej stránke ECB;“;

                                    e)

                                    dopĺňa tento bod 15:

                                                „(15)

                                                „citlivá povaha veci“ je charakteristika alebo faktor, ktoré môžu negatívne ovplyvniť dobrú povesť ECB a/alebo účinné a konzistentné fungovanie jednotného mechanizmu dohľadu, vrátane, okrem iného týchto skutočností: a) na dotknutý dohliadaný subjekt sa vzťahovali alebo vzťahujú prísne opatrenia v oblasti dohľadu, napríklad opatrenia včasnej intervencie; b) prijatie návrhu rozhodnutia bude predstavovať precedens, ktorý by pre ECB mohol byť v budúcnosti záväzný; c) prijatie návrhu rozhodnutia môže viesť k negatívnej pozornosti médií alebo verejnosti; alebo d) príslušný vnútroštátny orgán, ktorý s ECB nadviazal úzku spoluprácu, jej oznámi svoj nesúhlas s navrhovaným rozhodnutím.“;

                        2.

                        Článok 3 sa mení takto:

                                    a)

                                    odsek 3 sa nahrádza takto:

                                       „3.   Rozhodnutia na základe vnútroštátnych právomocí sa nemôžu prijať prostredníctvom delegovaného rozhodnutia, ak podľa vnútroštátneho práva musí orgán dohľadu schváliť strategické opatrenia úverových inštitúcií, alebo ak sa z dôvodu zložitosti posúdenia alebo citlivej povahy veci vyžaduje, aby sa rozhodnutia na základe vnútroštátnych právomocí prijali na základe postupu nevznesenia námietok.“;

                                    b)

                                    vkladá sa tento odsek 3a:

                                       „3a.   Vedúci pracovných útvarov predložia Rade pre dohľad a Rade guvernérov na prijatie prostredníctvom postupu nevznesenia námietok rozhodnutie na základe vnútroštátnych právomocí, ktoré spĺňa kritériá na prijatie delegovaných rozhodnutí stanovené v článkoch 4 až 14, ak posúdenie tohto rozhodnutia na základe vnútroštátnych právomocí v rámci dohľadu má priamy vplyv na posúdenie iného rozhodnutia v rámci dohľadu, ktoré sa má prijať prostredníctvom postupu nevznesenia námietok.“;

                                    c)

                                    odsek 4 sa nahrádza takto:

                                       „4.   Delegovanie rozhodovacích právomocí podľa odseku 1 sa vzťahuje na:

                                                   a)

                                                   prijímanie rozhodnutí ECB v oblasti dohľadu;

                                                   b)

                                                   schvaľovanie kladných hodnotení ECB, ak sa podľa vnútroštátnych právnych predpisov nevyžaduje rozhodnutie v oblasti dohľadu;

                                                   c)

                                                   schvaľovanie odpovedí poskytnutých ECB alebo správ vydaných ECB na žiadosť orgánov zúčastnených členských štátov, pokiaľ ide o vnútroštátne právomoci;

                                                   d)

                                                   prijímanie pokynov ECB adresovaných podľa článku 7 nariadenia (EÚ) č. 1024/2013 príslušným vnútroštátnym orgánom, s ktorými ECB nadviazala úzku spoluprácu.“;

                        3.

                        V článku 4 ods. 1 sa úvodné slová písmena a) nahrádzajú takto:

                                    „a)

                                    dopad na vlastné zdroje nadobúdajúceho významného dohliadaného subjektu, tak na konsolidovanom, ako aj na individuálnom základe, je obmedzený, čo znamená, že:“;

                        4.

                        V článku 5 ods. 1 sa úvodné slová písmena a) nahrádzajú takto:

                                    „a)

                                    dopad na vlastné zdroje nadobúdajúceho významného dohliadaného subjektu v dôsledku nadobudnutia, tak na konsolidovanom, ako aj na individuálnom základe, je obmedzený, čo znamená, že:“;

                        5.

                        V článku 6 ods. 1 sa úvodné slová písmena a) nahrádzajú takto:

                                    „a)

                                    dopad na vlastné zdroje predávajúceho významného dohliadaného subjektu, tak na konsolidovanom, ako aj na individuálnom základe, je obmedzený, čo znamená, že:“;

                        6.

                        V článku 7 ods. 1 sa úvodné slová písmena a) nahrádzajú takto:

                                    „a)

                                    dopad na vlastné zdroje predávajúceho významného dohliadaného subjektu v dôsledku predaja aktív alebo záväzkov, tak na konsolidovanom, ako aj na individuálnom základe, je obmedzený, čo znamená, že:“;

                        7.

                        Článok 8 sa mení takto:

                                    a)

                                    v odseku 1 sa úvodné slová písmena a) nahrádzajú takto:

                                                „a)

                                                dopad na vlastné zdroje významného dohliadaného subjektu po zlúčení alebo splynutí, tak na konsolidovanom, ako aj na individuálnom základe, je obmedzený, čo znamená, že:“;

                                    b)

                                    odsek 3 sa nahrádza takto:

                                       „3.   Posúdenie zlúčenia alebo splynutia sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB vrátane všeobecných zásad ECB o prístupe orgánov dohľadu ku konsolidácii v bankovom sektore, ako aj postoje, usmernenia alebo podobné dokumenty príslušných vnútroštátnych orgánov.“;

                        8.

                        V článku 9 ods. 1 sa úvodné slová písmena a) nahrádzajú takto:

                                    „a)

                                    dopad na vlastné zdroje významného dohliadaného subjektu alebo významných dohliadaných subjektov po rozdelení, tak na konsolidovanom, ako aj na individuálnom základe, je obmedzený, čo znamená, že:“;

                        9.

                        V článku 11 ods. 1 sa písm. b) nahrádza takto:

                                    „b)

                                    poskytovateľ služieb je regulovaný subjekt, ktorý je usadený v Únii a má povolenie na poskytovanie služieb, ktoré sú predmetom outsourcingu; alebo“;

                        10.

                        V článku 12 sa odsek 1 mení takto:

                                    a)

                                    písmeno d) sa nahrádza takto:

                                                „d)

                                                zmeny, ktoré sa týkajú základného imania významného dohliadaného subjektu, ak:

                                                            i)

                                                            je delegované aj súvisiace rozhodnutie o vlastných zdrojoch, napr. o klasifikácii kapitálových nástrojov ako nástrojov vlastného kapitálu Tier 1 alebo o znížení vlastných zdrojov; alebo

                                                            ii)

                                                            významný dohliadaný subjekt klasifikoval emisiu v súlade s ustanoveniami článku 26 ods. 3 druhého pododseku nariadenia (EÚ) č. 575/2013 a ECB sa domnieva, že oznámenie vykonané významným dohliadaným subjektom v súlade s písmenom b) uvedeného pododseku spĺňa požiadavky na oznamovanie.“;

                                    b)

                                    Dopĺňa sa toto písm. f), ktoré znie:

                                                „f)

                                                zmeny, ktoré odrážajú výlučne zmeny vyplývajúce zo zlúčenia, splynutia alebo rozdelenia, ktoré predtým schválila ECB.“.

            Článok 2
            Prechodné ustanovenie
            Ustanovenia rozhodnutia (EÚ) 2019/322 (ECB/2019/4) sa naďalej uplatňujú bez zmien, ak bola žiadosť o schválenie akejkoľvek z operácií uvedených v článku 3 ods. 1 uvedeného rozhodnutia bez zmien predložená ECB pred nadobudnutím účinnosti tohto rozhodnutia.

            Článok 3
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Vo Frankfurte nad Mohanom 3. augusta 2021

                  Prezidentka ECB

               Christine LAGARDE

            (1)  Ú. v. EÚ L 287, 29.10.2013, s. 63.

            (2)  Ú. v. EÚ L 141, 1.6.2017, s. 14.

            (3)  Rozhodnutie Európskej centrálnej banky (EÚ) 2019/322 z 31. januára 2019 o delegovaní právomocí prijímať rozhodnutia na základe právomocí v oblasti dohľadu priznaných vnútroštátnymi právnymi predpismi (ECB/2019/4) (Ú. v. EÚ L 55, 25.2.2019, s. 7)

            (4)  Rozhodnutie Európskej centrálnej banky (EÚ) 2020/1015 z 24. júna 2020 o nadviazaní úzkej spolupráce medzi Európskou centrálnou bankou a Българска народна банка (Bulharskou národnou bankou) (ECB/2020/30) (Ú. v. EÚ L 224I, 13.7.2020, s. 1)

            (5)  Rozhodnutie Európskej centrálnej banky (EÚ) 2020/1016 z 24. júna 2020 o nadviazaní úzkej spolupráce medzi Európskou centrálnou bankou a Hrvatska Narodna Banka (ECB/2020/31) (Ú. v. EÚ L 224I, 13.7.2020, s. 4)

            (6)  Nariadenie Európskeho parlamentu a Rady (EÚ) 2019/876 z 20. mája 2019, ktorým sa mení nariadenie (EÚ) č. 575/2013, pokiaľ ide o ukazovateľ finančnej páky, ukazovateľ čistého stabilného financovania, požiadavky na vlastné zdroje a oprávnené záväzky, kreditné riziko protistrany, trhové riziko, expozície voči centrálnym protistranám, expozície voči podnikom kolektívneho investovania, veľkú majetkovú angažovanosť, požiadavky na predkladanie správ a zverejňovanie informácií, a ktorým sa mení nariadenie (EÚ) č. 648/2012 (Ú. v. EÚ L 150, 7.6.2019, s. 1).


title: Rozhodnutie Európskej centrálnej banky (EÚ) 2021/1442 z 3. augusta 2021 o delegovaní právomoci prijímať rozhodnutia o interných modeloch a o predĺžení lehôt (ECB/2021/38)

text:
                  6.9.2021

                  SK

                  Úradný vestník Európskej únie

                  L 314/22

         ROZHODNUTIE EURÓPSKEJ CENTRÁLNEJ BANKY (EÚ) 2021/1442
         z 3. augusta 2021
         o delegovaní právomoci prijímať rozhodnutia o interných modeloch a o predĺžení lehôt (ECB/2021/38)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a o zmene nariadenia (EÚ) č. 648/2012 (1), a najmä na jeho články 148, 149 a 150,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (2), a najmä na jeho článok 4 ods. 1 písm. e),
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (3), a najmä na jeho článok 4,
         keďže:

                     (1)

                     V rámci stanovenom článkom 6 nariadenia (EÚ) č. 1024/2013 vykonáva Európska centrálna banka (ECB) výlučnú úlohu spočívajúcu v dohľade nad úverovými inštitúciami s cieľom zabezpečiť konzistentné uplatňovanie noriem v oblasti dohľadu, posilniť finančnú stabilitu a zabezpečiť rovnaké podmienky.

                     (2)

                     Podľa článku 4 ods. 1 písm. e) nariadenia (EÚ) č. 1024/2013 je ECB ako príslušný orgán pre významné dohliadané subjekty zodpovedná za predchádzajúce udelenie povolenia pre významné dohliadané subjekty na predĺženie lehoty pre postupnú implementáciu prístupu založeného na internom ratingu na výpočet požiadaviek na ich vlastné zdroje pre kreditné riziko v rôznych triedach expozícií a obchodných útvaroch podľa článku 148 nariadenia (EÚ) č. 575/2013, na opätovné používanie menej sofistikovaných prístupov podľa článku 149 nariadenia (EÚ) č. (EÚ) č. 575/2013 a na trvalé používanie štandardizovaného prístupu podľa článku 150 nariadenia (EÚ) č. 575/2013.

                     (3)

                     Rozhodnutia ECB v oblasti dohľadu môžu obsahovať povinnosti alebo požiadavky, ktoré je adresát povinný splniť v stanovenej lehote, ak je to potrebné na zabezpečenie riadneho vykonania rozhodnutia alebo iných požiadaviek. Na žiadosť dohliadaných subjektov môže ECB lehotu na splnenie povinností alebo požiadaviek predĺžiť prostredníctvom iného rozhodnutia v oblasti dohľadu, ak sa to považuje za dôvodné. Okrem toho môže ECB na žiadosť navrhovaných nadobúdateľov predĺžiť maximálnu lehotu na dokončenie navrhovaného nadobudnutia kvalifikovanej účasti v úverovej inštitúcii.

                     (4)

                     ECB ako príslušný orgán musí každý rok prijať významné množstvo rozhodnutí o interných modeloch a o predĺžení lehôt. S cieľom uľahčiť rozhodovací proces je nevyhnutné prijať rozhodnutie o delegovaní právomocí v súvislosti s prijímaním uvedených rozhodnutí. Súdny dvor Európskej únie uznal, že delegovanie právomocí je nevyhnutné s cieľom zabezpečiť, aby inštitúcia, od ktorej sa vyžaduje prijatie značného počtu rozhodnutí, mohla vykonávať svoje úlohy. Podobne Súdny dvor Európskej únie uznal nevyhnutnosť zabezpečiť schopnosť fungovania rozhodovacieho orgánu, ktorá predstavuje zásadu vlastnú každému inštitucionálnemu systému (4).

                     (5)

                     Delegovanie rozhodovacích právomocí by malo byť obmedzené a primerané a rozsah delegovania by mal byť jasne vymedzený.

                     (6)

                     Rada guvernérov rozhodla 24. júna 2020 o nadviazaní úzkej spolupráce medzi ECB a Bulharskou republikou (5) a medzi ECB a Chorvátskou republikou (6). Článok 7 ods. 1 nariadenia (EÚ) č. 1024/2013 stanovuje, že na účely vykonávania určitých úloh v súvislosti s úverovými inštitúciami usadenými v členskom štáte, ktorého menou nie je euro, keď sa nadviazala úzka spolupráca v súlade s uvedenými článkom, môže ECB adresovať pokyny príslušnému vnútroštátnemu orgánu dotknutého členského štátu. Preto je vhodné zahrnúť takéto pokyny medzi akty, ktoré môže ECB prijať na základe delegovania právomocí na vedúcich pracovných útvarov podľa príslušných ustanovení tohto rozhodnutia.

                     (7)

                     Rozhodnutie (EÚ) 2017/933 (ECB/2016/40) podrobne stanovuje postup, ktorý treba dodržiavať na prijímanie rozhodnutí o delegovaní právomocí týkajúcich sa dohľadu, a osoby, na ktoré môžu byť delegované rozhodovacie právomoci. Toto rozhodnutie nemá vplyv na výkon úloh ECB v oblasti dohľadu, ani ním nie je dotknutá právomoc Rady pre dohľad navrhovať Rade guvernérov konečné návrhy rozhodnutí.

                     (8)

                     Ak kritériá na prijatie delegovaného rozhodnutia nebudú splnené, mali by sa prijať rozhodnutia v súlade s postupom nevznesenia námietok podľa článku 26 ods. 8 nariadenia (EÚ) č. 1024/2013 a článku 13g rozhodnutia Európskej centrálnej banky ECB/2004/2 (7). Postup nevznesenia námietok by sa okrem toho mal použiť aj v prípadoch, keď majú vedúci pracovných útvarov obavy, či sú splnené hodnotiace kritériá v súvislosti s rozhodnutiami o interných modeloch alebo o predĺžení lehôt vzhľadom na zložitosť posúdenia alebo citlivú povahu veci a ak má výsledok príslušného posúdenia priamy vplyv na jedno alebo viacero z týchto iných rozhodnutí, a preto by mal rozhodnutia posudzovať ten istý rozhodovací orgán súčasne, aby sa predišlo protichodným výsledkom.

                     (9)

                     Rozhodnutia ECB v oblasti dohľadu môžu byť predmetom administratívneho preskúmania v súlade s článkom 24 nariadenia (EÚ) č. 1024/2013 a ako je podrobnejšie upravené v rozhodnutí Európskej centrálnej banky ECB/2014/16 (8). V prípade uvedeného administratívneho preskúmania by Rada pre dohľad mala zohľadniť stanovisko Administratívneho revízneho výboru a predložiť Rade guvernérov nový návrh rozhodnutia na prijatie prostredníctvom postupu nevznesenia námietok,

               PRIJALA TOTO ROZHODNUTIE:

            Článok 1
            Vymedzenie pojmov
            Na účely tohto rozhodnutia sa uplatňuje toto vymedzenie pojmov:

                        1.

                        „rozhodnutie o interných modeloch“ je rozhodnutie ECB, ktorým sa vopred udeľuje povolenie na predĺženie lehoty pre postupnú implementáciu prístupu založeného na internom ratingu na výpočet požiadaviek na vlastné zdroje pre kreditné riziko v rôznych triedach expozícií podľa článku 148 nariadenia (EÚ) č. 575/2013, na opätovné používanie menej sofistikovaných prístupov podľa článku 149 nariadenia (EÚ) č. 575/2013 a na trvalé používanie štandardizovaného prístupu podľa článku 150 nariadenia (EÚ) č. 575/2013;

                        2.

                        „štandardizovaný prístup“ je prístup na výpočet hodnôt rizikovo vážených expozícií na účely článku 92 ods. 3 písm. a) a f) nariadenia (EÚ) č. 575/2013 stanovený v tretej časti hlave II kapitole 2 uvedeného nariadenia;

                        3.

                        „prístup založený na internom ratingu“ (IRB prístup) je prístup na výpočet hodnôt rizikovo vážených expozícií na účely článku 92 ods. 3 písm. a) a f) nariadenia (EÚ) č. 575/2013 stanovený v tretej časti hlave II kapitole 3 uvedeného nariadenia;

                        4.

                        „podiel vlastného kapitálu Tier 1“, „podiel kapitálu Tier 1“ a „celkový podiel kapitálu“ je podiel vlastného kapitálu Tier 1, podiel kapitálu Tier 1 a celkový podiel kapitálu, ako je uvedené v článku 92 ods. 2 nariadenia (EÚ) č. 575/2013;

                        5.

                        „povinnosť“ je doplňujúce ustanovenie rozhodnutia v oblasti dohľadu, ktorým sa od adresáta alebo adresátov vyžaduje, aby v stanovenej lehote prijali opatrenia s cieľom zabezpečiť riadne vykonanie rozhodnutia v oblasti dohľadu;

                        6.

                        „obmedzenie“ je doplňujúce ustanovenie rozhodnutia v oblasti dohľadu, ktorým sa obmedzuje alebo upravuje povolené používanie interného modelu, a to aj stanovením vyšších multiplikačných koeficientov alebo uložením povinnosti navýšiť kapitál;

                        7.

                        „rozhodnutie o predĺžení lehôt“ je rozhodnutie ECB, ktorým sa predlžuje a) lehota na splnenie povinností alebo požiadaviek, ktoré ECB stanovila v rozhodnutí v oblasti dohľadu a b) maximálna lehota na dokončenie navrhovaného nadobudnutia stanovená v rozhodnutí o kvalifikovanej účasti v zmysle článku 1 bodu 3 rozhodnutia Európskej centrálnej banky (EÚ) 2019/1376 (ECB/2019/23) (9);

                        8.

                        „delegované rozhodnutie“ je delegované rozhodnutie, ako je vymedzené v článku 3 bode 4 rozhodnutia (EÚ) 2017/933 (ECB/2016/40);

                        9.

                        „vedúci pracovných útvarov“ sú vedúci pracovných útvarov ECB, na ktorých bola delegovaná právomoc prijímať rozhodnutia o interných modeloch a o predĺžení lehôt;

                        10.

                        „postup nevznesenia námietok“ je postup stanovený v článku 26 ods. 8 nariadenia (EÚ) č. 1024/2013 a bližšie špecifikovaný v článku 13g rozhodnutia ECB/2004/2;

                        11.

                        „zamietavé rozhodnutie“ je rozhodnutie, ktorým sa neudeľuje povolenie alebo nepredlžuje lehota či neudeľuje povolenie alebo nepredlžuje lehota v plnom rozsahu, o ktoré žiadal významný dohliadaný subjekt alebo navrhovaný nadobúdateľ. Rozhodnutie s doplňujúcimi ustanoveniami, ako sú podmienky, povinnosti alebo obmedzenia, sa považuje za zamietavé rozhodnutie, ak takéto doplňujúce ustanovenia: a) zabezpečujú, že dohliadaný subjekt spĺňa požiadavky príslušných právnych predpisov Únie uvedené v článku 4 ods. 2, článku 5 ods. 2 a článku 6 ods. 2 a boli dohodnuté písomne alebo b) iba opätovne uvádzajú jednu alebo viacero existujúcich požiadaviek, ktoré musí dohliadaný subjekt spĺňať podľa právnych predpisov Únie, alebo požadujú informácie o splnení jednej alebo viacerých takýchto požiadaviek;

                        12.

                        „citlivá povaha veci“ je charakteristika alebo faktor, ktoré môžu negatívne ovplyvniť dobrú povesť ECB a/alebo účinné a konzistentné fungovanie jednotného mechanizmu dohľadu, vrátane, okrem iného týchto skutočností: a) na dotknutý dohliadaný subjekt sa vzťahovali alebo vzťahujú prísne opatrenia v oblasti dohľadu, napríklad opatrenia včasnej intervencie; b) prijatie návrhu rozhodnutia bude predstavovať precedens, ktorý by pre ECB mohol byť v budúcnosti záväzný; c) prijatie návrhu rozhodnutia môže viesť k negatívnej pozornosti médií alebo verejnosti; alebo d) príslušný vnútroštátny orgán, ktorý s ECB nadviazal úzku spoluprácu, jej oznámi svoj nesúhlas s navrhovaným rozhodnutím

                        13.

                        „významný dohliadaný subjekt“ je významný dohliadaný subjekt, ako je vymedzený v článku 2 bode 16 nariadenia Európskej centrálnej banky (EÚ) č. 468/2014 (ECB/2014/17) (10);

                        14.

                        „významná dohliadaná skupina“ je významná dohliadaná skupina, ako je vymedzená v článku 2 bode 22 nariadenia (EÚ) č. 468/2014 (ECB/2014/17);

                        15.

                        „rozhodnutie SREP“ je rozhodnutie prijaté ECB na základe článku 16 nariadenia (EÚ) č. 1024/2013 po každoročnom postupe preskúmania a hodnotenia orgánmi dohľadu v zmysle článku 97 smernice Európskeho parlamentu a Rady 2013/36/EÚ (11);

                        16.

                        „všeobecné zásady ECB“ je dokument prijatý Radou guvernérov na návrh Rady pre dohľad uverejnený na webovom sídle ECB, ktorý obsahuje usmernenia, ako ECB chápe jednotlivé právne požiadavky;

                        17.

                        „všeobecné zásady ECB týkajúce sa interných modelov“ je dokument s názvom „ECB Guide to internal models“, ako aj akýkoľvek iný dokument, ktorý obsahuje usmernenia, ako ECB chápe právne požiadavky uplatniteľné na hodnotenie interných modelov, prijatý Radou guvernérov na návrh Rady pre dohľad a uverejnený na webovom sídle ECB.

            Článok 2
            Predmet úpravy a rozsah pôsobnosti

               1.   Toto rozhodnutie upravuje kritériá pre delegovanie rozhodovacích právomocí prijímať rozhodnutia o interných modeloch a o predĺžení lehôt na vedúcich pracovných útvarov ECB.

               2.   Delegovaním rozhodovacích právomocí nie je dotknuté posúdenie v rámci dohľadu, ktoré sa uskutočňuje na účely prijímania rozhodnutí o interných modeloch a o predĺžení lehôt.

            Článok 3
            Delegovanie rozhodnutí o interných modeloch a o predĺžení lehôt

               1.   V súlade s článkom 4 rozhodnutia (EÚ) 2017/933 (ECB/2016/40) Rada guvernérov týmto deleguje na vedúcich pracovných útvarov vymenovaných Výkonnou radou v súlade s článkom 5 uvedeného rozhodnutia právomoc prijímať rozhodnutia o:

                           a)

                           povolení na predĺženie lehoty pre postupnú implementáciu IRB prístupu podľa článku 148 nariadenia (EÚ) č. 575/2013;

                           b)

                           povolení na opätovné používanie menej sofistikovaných prístupov podľa článku 149 nariadenia (EÚ) č. 575/2013;

                           c)

                           povolení na trvalé čiastočné používanie štandardizovaného prístupu podľa článku 150 nariadenia (EÚ) č. 575/2013;

                           d)

                           predĺžení lehôt.

               2.   Delegovanie rozhodovacích právomocí podľa odseku 1 sa vzťahuje na:

                           a)

                           prijímanie rozhodnutí ECB v oblasti dohľadu;

                           b)

                           prijímanie pokynov ECB adresovaných podľa článku 7 nariadenia (EÚ) č. 1024/2013 príslušným vnútroštátnym orgánom, s ktorými ECB nadviazala úzku spoluprácu.

               3.   Rozhodnutia o interných modeloch uvedené v odseku 1 sa prijímajú prostredníctvom delegovaného rozhodnutia, iba ak sú splnené kritériá na prijatie delegovaných rozhodnutí ustanovené v článkoch 4, 5 a 6.

               4.   Rozhodnutia o predĺžení lehôt uvedené v odseku 1 sa prijímajú prostredníctvom delegovaného rozhodnutia, iba ak sú splnené kritériá na prijatie delegovaných rozhodnutí ustanovené v článkoch 7 a 8.

               5.   Rozhodnutia o interných modeloch a o predĺžení lehôt sa nemôžu prijať prostredníctvom delegovaného rozhodnutia, ak sa z dôvodu zložitosti posúdenia alebo citlivej povahy veci vyžaduje, aby sa tieto rozhodnutia prijali na základe postupu nevznesenia námietok. Vedúci pracovných útvarov predložia Rade pre dohľad a Rade guvernérov na prijatie prostredníctvom postupu nevznesenia námietok rozhodnutie o interných modeloch alebo rozhodnutie o predĺžení lehôt, ktoré spĺňa kritériá na prijatie delegovaných rozhodnutí stanovené v článkoch 4 až 8, ak posúdenie tohto rozhodnutia o interných modeloch alebo rozhodnutia o predĺžení lehôt v rámci dohľadu má priamy vplyv na posúdenie iného rozhodnutia v rámci dohľadu, ktoré sa má prijať prostredníctvom postupu nevznesenia námietok.

               6.   Zamietavé rozhodnutia o interných modeloch a o predĺžení lehôt sa nemôžu prijať prostredníctvom delegovaného rozhodnutia.

            Článok 4
            Kritériá na prijatie delegovaných rozhodnutí, ktorými sa vopred udeľuje povolenie na predĺženie lehoty pre postupnú implementáciu IRB prístupu

               1.   Rozhodnutia o povolení na predĺženie lehoty pre postupnú implementáciu IRB prístupu sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           predĺženie sa požaduje na obdobie nepresahujúce tri roky od uplynutia lehoty stanovenej v poslednom schválenom pláne postupnej implementácie IRB prístupu pre príslušnú triedu expozícií alebo obchodný útvar, alebo pre používanie vlastných odhadov straty v prípade zlyhania alebo konverzných faktorov, ako sa uvádza v článku 148 nariadenia (EÚ) č. 575/2013;

                           b)

                           hodnota expozície a hodnota rizikovo vážených expozícií pri expozíciách, na ktoré inštitúcia uplatňuje IRB prístup, vypočítané s prihliadnutím na usmernenia na výpočet týchto hodnôt stanovené vo všeobecných zásadách ECB týkajúcich sa interných modelov, sú a zostávajú po prijatí rozhodnutia vyššie ako 50 % celkovej hodnoty expozície a celkovej hodnoty rizikovo vážených expozícií na konsolidovanej úrovni významnej dohliadanej skupiny alebo na individuálnej úrovni významného dohliadaného subjektu, ak takýto významný dohliadaný subjekt nie je súčasťou významnej dohliadanej skupiny.

               2.   Posúdenie predĺženia lehoty pre postupnú implementáciu IRB prístupu sa vykoná v súlade s článkom 148 nariadenia (EÚ) č. 575/2013 a vykonávacími a regulačnými technickými predpismi prijatými Európskou komisiou, pričom sa zohľadnia aj všetky uplatniteľné všeobecné zásady ECB alebo podobné dokumenty vydané ECB, ako aj usmernenia a konečný návrh regulačných technických predpisov európskych orgánov dohľadu.

            Článok 5
            Kritériá na prijatie delegovaných rozhodnutí, ktorými sa vopred udeľuje povolenie na opätovné používanie menej sofistikovaných prístupov

               1.   Rozhodnutia o povolení na opätovné používanie menej sofistikovaných prístupov sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           po návrate k používaniu menej sofistikovaných prístupov sa odhaduje, že vlastné zdroje dohliadaného subjektu budú naďalej prekračovať súčet požiadaviek stanovených v článku 92 ods. 1 písm. a) až c) nariadenia (EÚ) č. 575/2013, vlastné zdroje, ktorých držba sa vyžaduje v súlade s článkom 16 ods. 2 písm. a) nariadenia (EÚ) č. 1024/2013, požiadavku na kombinovaný vankúš vymedzenú v článku 128 smernice 2013/36/EÚ a výšku vlastných zdrojov v zmysle všeobecných zásad piliera 2 podľa posledného dostupného rozhodnutia SREP, a podiel vlastného kapitálu Tier1 sa nezníži o viac ako 50 bázických bodov a výsledný rozsah, v akom sú prekročené celkové kapitálové požiadavky a výška vlastných zdrojov v zmysle všeobecných zásad piliera 2 podľa posledného dostupného rozhodnutia SREP nie je nižší o viac ako 50 bázických bodov, pokiaľ ide o podiel vlastného kapitálu Tier1 na konsolidovanej úrovni významnej dohliadanej skupiny alebo na individuálnej úrovni významného dohliadaného subjektu, ak takýto významný dohliadaný subjekt nie je súčasťou významnej dohliadanej skupiny;

                           b)

                           po návrate k používaniu menej sofistikovaných prístupov sa požiadavky na vlastné zdroje neznížia na konsolidovanej úrovni významnej dohliadanej skupiny ani na individuálnej úrovni významného dohliadaného subjektu, ak takýto významný dohliadaný subjekt nie je súčasťou významnej dohliadanej skupiny.

               2.   Ak sa žiadosť o návrat k používaniu menej sofistikovaných prístupov týka viac ako jedného ratingového systému, rozhodnutie sa prijme prostredníctvom delegovaného rozhodnutia, ak sú všetky kritériá stanovené v odseku 1 splnené vo vzťahu ku každému ratingovému systému v oblasti pôsobnosti rozhodnutia.

               3.   Posúdenie týkajúce sa návratu k používaniu menej sofistikovaných prístupov sa vykoná v súlade s článkom 149 nariadenia (EÚ) č. 575/2013 a vykonávacími a regulačnými technickými predpismi prijatými Komisiou, pričom sa zohľadnia aj všetky uplatniteľné všeobecné zásady ECB alebo podobné dokumenty vydané ECB, ako aj usmernenia a konečný návrh regulačných technických predpisov európskych orgánov dohľadu.

            Článok 6
            Kritériá na prijatie delegovaných rozhodnutí, ktorými sa vopred udeľuje povolenie na trvalé čiastočné používanie štandardizovaného prístupu

               1.   Rozhodnutia o udelení povolenia na trvalé čiastočné používanie štandardizovaného prístupu sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           po prijatí rozhodnutia o trvalom čiastočnom používaní štandardizovaného prístupu sa hodnota expozície a hodnota rizikovo vážených expozícií pri expozíciách, na ktoré inštitúcia uplatňuje IRB prístup, vypočítané s prihliadnutím na usmernenia stanovené vo všeobecných zásadách ECB týkajúcich sa interných modelov, rovnajú alebo sú vyššie ako 50 % celkovej hodnoty expozície a celkovej hodnoty rizikovo vážených expozícií na konsolidovanej úrovni významnej dohliadanej skupiny alebo na individuálnej úrovni významného dohliadaného subjektu, ak takýto významný dohliadaný subjekt nie je súčasťou významnej dohliadanej skupiny;

                           b)

                           po prijatí rozhodnutia o trvalom čiastočnom používaní štandardizovaného prístupu nepresiahne zvýšenie hodnoty expozície a hodnoty rizikovo vážených expozícií, na ktoré sa vzťahuje štandardizovaný prístup, 20 % celkovej hodnoty expozície a celkovej hodnoty rizikovo vážených expozícií na konsolidovanej úrovni významnej dohliadanej skupiny alebo na individuálnej úrovni významného dohliadaného subjektu, ak takýto významný dohliadaný subjekt nie je súčasťou významnej dohliadanej skupiny.

               2.   Posúdenie týkajúce sa trvalého čiastočného používania štandardizovaného prístupu sa vykoná v súlade s článkom 150 nariadenia (EÚ) č. 575/2013 a vykonávacími a regulačnými technickými predpismi prijatými Komisiou, pričom sa zohľadnia aj všetky uplatniteľné všeobecné zásady ECB alebo podobné dokumenty vydané ECB, ako aj usmernenia a konečný návrh regulačných technických predpisov európskych orgánov dohľadu.

            Článok 7
            Kritériá na prijatie delegovaných rozhodnutí o predĺžení lehôt na splnenie povinností a požiadaviek uložených v predchádzajúcom rozhodnutí ECB v oblasti dohľadu

               1.   Rozhodnutia o predĺžení lehôt na splnenie povinností alebo požiadaviek uložených v predchádzajúcom rozhodnutí ECB v oblasti dohľadu sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dohliadaný subjekt požiada o predĺženie lehoty a žiadosť predloží ECB najmenej 30 dní pred uplynutím lehoty;

                           b)

                           predĺženie lehoty nepresahuje dĺžku pôvodnej lehoty a nepresahuje 12 mesiacov;

                           c)

                           predĺženie lehoty nemá nepriaznivý vplyv na práva dohliadaného subjektu.

               2.   Bez toho, aby bol dotknutý odsek 1, sa rozhodnutia o predĺžení lehôt neprijímajú prostredníctvom delegovaného rozhodnutia, ak platí niektorá z týchto skutočností:

                           a)

                           súčasťou predĺženia lehoty je zmena pôvodného rozsahu povinnosti alebo požiadavky uvedenej v predchádzajúcom rozhodnutí ECB v oblasti dohľadu alebo príslušného posúdenia, na ktorom bolo založené predchádzajúce rozhodnutie;

                           b)

                           predĺženie sa týka lehoty, ktorá už bola predĺžená;

                           c)

                           o predĺženie lehoty požiada úverová inštitúcia, ktorej skóre v oblasti riadenia podľa posledného dostupného rozhodnutia SREP je 4;

                           d)

                           o predĺženie lehoty požiada úverová inštitúcia, u ktorej je rozsah vlastných zdrojov presahujúci ich výšku v zmysle všeobecných zásad piliera 2 podľa posledného dostupného rozhodnutia SREP nižší ako 100 bázických bodov, pokiaľ ide o podiel vlastného kapitálu Tier 1;

                           e)

                           o predĺženie lehoty požiada úverová inštitúcia, ktorej boli počas predchádzajúcich troch rokov určené opatrenia včasnej intervencie stanovené v článku 27 smernice Európskeho parlamentu a Rady 2014/59/EÚ (12)

                           f)

                           predĺženie lehoty nie je dovolené podľa príslušných právnych predpisov.

               3.   Posúdenie žiadostí o predĺženie lehôt sa uskutoční s prihliadnutím na tieto skutočnosti: a) či je predĺženie dôvodné, pričom sa zohľadní odôvodnenie požadovaného predĺženia poskytnuté úverovou inštitúciou, a b) či toto predĺženie neohrozuje účinné vykonávanie opatrenia dohľadu.

            Článok 8
            Kritériá na prijatie delegovaných rozhodnutí o predĺžení maximálnej lehoty na dokončenie navrhovaného nadobudnutia

               1.   Rozhodnutia o predĺžení maximálnej lehoty stanovenej v rozhodnutiach o kvalifikovanej účasti na dokončenie navrhovaného nadobudnutia sa prijímajú prostredníctvom delegovaného rozhodnutia, ak sa lehota predĺži maximálne o 12 mesiacov od uplynutia pôvodnej lehoty na dokončenie navrhovaného nadobudnutia.

               2.   Bez toho, aby bol dotknutý odsek 1, sa uvedené rozhodnutia o predĺžení maximálnej lehoty neprijímajú prostredníctvom delegovaného rozhodnutia, ak platí niektorá z týchto skutočností:

                           a)

                           súčasťou predĺženia lehoty je zmena pôvodného rozsahu rozhodnutia o kvalifikovanej účasti alebo posúdenia, na ktorom bolo založené toto rozhodnutie;

                           b)

                           maximálna lehota už bola predĺžená;

                           c)

                           navrhovaným nadobúdateľom alebo cieľovým subjektom je úverová inštitúcia, ktorej skóre v oblasti riadenia podľa posledného dostupného rozhodnutia SREP je 4;

                           d)

                           navrhovaným nadobúdateľom alebo cieľovým subjektom je úverová inštitúcia, u ktorej je rozsah vlastných zdrojov presahujúci ich výšku v zmysle všeobecných zásad piliera 2 podľa posledného dostupného rozhodnutia SREP nižší ako 100 bázických bodov, pokiaľ ide o podiel vlastného kapitálu Tier 1;

                           e)

                           navrhovaným nadobúdateľom alebo cieľovým subjektom je úverová inštitúcia, ktorej boli počas predchádzajúcich troch rokov určené opatrenia včasnej intervencie stanovené v článku 27 smernice 2014/59/EÚ.

               3.   Posúdenie žiadostí o predĺženie maximálnej lehoty sa uskutoční s prihliadnutím na tieto skutočnosti: a) či je predĺženie dôvodné, pričom sa zohľadní odôvodnenie požadovaného predĺženia poskytnuté navrhovaným nadobúdateľom, a b) či toto predĺženie neohrozuje účinné vykonávanie opatrenia dohľadu.

            Článok 9
            Prechodné ustanovenie
            Toto rozhodnutie sa neuplatňuje, ak bola žiadosť o vydanie rozhodnutia o interných modeloch alebo o predĺženie lehoty predložená ECB pred nadobudnutím účinnosti tohto rozhodnutia.

            Článok 10
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Vo Frankfurte nad Mohanom 3. augusta 2021

                  Prezidentka ECB

               Christine LAGARDE

            (1)  Ú. v. EÚ L 176, 27.6.2013, s. 1.

            (2)  Ú. v. EÚ L 287, 29.10.2013, s. 63.

            (3)  Ú. v. EÚ L 141, 1.6.2017, s. 14.

            (4)  Rozsudok Súdneho dvora z 23. septembra 1986, AKZO Chemie/Komisia, 5/85, EU:C:1986:328, bod 37 a rozsudok Súdneho dvora z 26. mája 2005, Carmine Salvatore Tralli/ECB, C-301/02 P, EU:C:2005:306, bod 59.

            (5)  Rozhodnutie Európskej centrálnej banky (EÚ) 2020/1015 z 24. júna 2020 o nadviazaní úzkej spolupráce medzi Európskou centrálnou bankou a Българска народна банка (Bulharskou národnou bankou) (ECB/2020/30) (Ú. v. EÚ L 224I, 13.7.2020, s. 1).

            (6)  Rozhodnutie Európskej centrálnej banky (EÚ) 2020/1016 z 24. júna 2020 o nadviazaní úzkej spolupráce medzi Európskou centrálnou bankou a Hrvatska Narodna Banka (ECB/2020/31) (Ú. v. EÚ L 224I, 13.7.2020, s. 4).

            (7)  Rozhodnutie Európskej centrálnej banky ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

            (8)  Rozhodnutie Európskej centrálnej banky ECB/2014/16 zo 14. apríla 2014 o zriadení Administratívneho revízneho výboru a jeho pravidlách činnosti (Ú. v. EÚ L 175, 14.6.2014, s. 47).

            (9)  Rozhodnutie Európskej centrálnej banky (EÚ) 2019/1376 z 23. júla 2019 o delegovaní právomoci prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/23) (Ú. v. EÚ L 224, 28.8.2019, s. 1).

            (10)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

            (11)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami, o zmene a doplnení smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

            (12)  Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 12.6.2014, s. 190).


title: Rozhodnutie Európskej centrálnej banky (EÚ) 2021/1443 z 26. augusta 2021 o vymenovaní vedúcich pracovných útvarov na prijímanie delegovaných rozhodnutí o interných modeloch a o predĺžení lehôt (ECB/2021/40)

text:
                  6.9.2021

                  SK

                  Úradný vestník Európskej únie

                  L 314/30

         ROZHODNUTIE EURÓPSKEJ CENTRÁLNEJ BANKY (EÚ) 2021/1443
         z 26. augusta 2021
         o vymenovaní vedúcich pracovných útvarov na prijímanie delegovaných rozhodnutí o interných modeloch a o predĺžení lehôt (ECB/2021/40)
         VÝKONNÁ RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (1), a najmä na jeho články 4 a 5,
         so zreteľom na rozhodnutie Európskej centrálnej banky (EÚ) 2021/1442 z 3. augusta 2021 o delegovaní právomocí prijímať rozhodnutia o interných modeloch a o predĺžení lehôt (ECB/2021/38) (2), a najmä na jeho článok 3,
         so zreteľom na rozhodnutie Európskej centrálnej banky ECB/2004/2 z 19. februára 2004, ktorým sa prijíma rokovací poriadok Európskej centrálnej banky (3), a najmä na jeho článok 10,
         keďže:

                     (1)

                     Vzhľadom na skutočnosť, že Európska centrálna banka (ECB) bude prijímať značný počet rozhodnutí v súvislosti s plnením jej úloh v oblasti dohľadu, bol vytvorený postup pre prijímanie osobitných delegovaných rozhodnutí.

                     (2)

                     Rozhodnutie o delegovaní právomocí nadobúda účinnosť prijatím rozhodnutia Výkonnej rady o vymenovaní jedného alebo viacerých vedúcich pracovných útvarov na prijímanie rozhodnutí na základe rozhodnutia o delegovaní právomocí.

                     (3)

                     Výkonná rada by mala pri vymenovaní vedúcich pracovných útvarov zohľadniť dôležitosť rozhodnutia o delegovaní právomocí a počet adresátov, ktorým je potrebné poslať delegované rozhodnutia.

                     (4)

                     Článok 10.1 rozhodnutia Európskej centrálnej banky ECB/2004/2 stanovuje, že Výkonná rada rozhoduje o počte, názve a oblastiach pôsobnosti jednotlivých pracovných útvarov ECB.

                     (5)

                     V súvislosti s vedúcimi pracovných útvarov, na ktorých by sa mala delegovať právomoc prijímať rozhodnutia o interných modeloch a o predĺžení lehôt, sa uskutočnila konzultácia s predsedom Rady pre dohľad,

               PRIJALA TOTO ROZHODNUTIE:

            Článok 1
            Vymedzenie pojmov
            Na účely tohto rozhodnutia sa uplatňujú vymedzenia pojmov uvedené v článku 1 rozhodnutia (EÚ) 2021/1442 (ECB/2021/38).

            Článok 2
            Delegované rozhodnutia o interných modeloch a o predĺžení lehôt

               1.   Delegované rozhodnutia podľa článku 3 rozhodnutia (EÚ) 2021/1442 (ECB/2021/38), s výnimkou rozhodnutí o predĺžení maximálnej lehoty na dokončenie navrhovaného nadobudnutia stanovenej v rozhodnutí o kvalifikovanej účasti v zmysle článku 1 bodu 3 rozhodnutia Európskej centrálnej banky (EÚ) 2019/1376 (ECB/2019/23) (4), prijíma jeden z týchto vedúcich pracovných útvarov:

                           a)

                           generálny riaditeľ alebo zástupca generálneho riaditeľa generálneho riaditeľstva pre systémové a medzinárodné banky, ak dohľad nad príslušným dohliadaným subjektom alebo skupinou vykonáva generálne riaditeľstvo pre systémové a medzinárodné banky;

                           b)

                           generálny riaditeľ alebo zástupca generálneho riaditeľa generálneho riaditeľstva pre univerzálne a diverzifikované inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre univerzálne a diverzifikované inštitúcie;

                           c)

                           generálny riaditeľ alebo zástupca generálneho riaditeľa generálneho riaditeľstva pre špecializované inštitúcie a menej významné inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre špecializované inštitúcie a menej významné inštitúcie.

               2.   Delegované rozhodnutia podľa článku 3 rozhodnutia (EÚ) 2021/1442 (ECB/2021/38) o predĺžení maximálnej lehoty na dokončenie navrhovaného nadobudnutia, ktoré sa týkajú významných dohliadaných subjektov v zmysle článku 2 bodu 16 nariadenia Európskej centrálnej banky (EÚ) č. 468/2014 (ECB/2014/17) (5) prijíma generálny riaditeľ alebo zástupca generálneho riaditeľa generálneho riaditeľstva pre riadenie a operácie jednotného mechanizmu dohľadu alebo vedúci odboru pre udeľovanie povolení v prípade neprítomnosti generálneho riaditeľa alebo jeho zástupcu a jeden z týchto vedúcich pracovných útvarov:

                           a)

                           generálny riaditeľ alebo zástupca generálneho riaditeľa generálneho riaditeľstva pre systémové a medzinárodné banky, ak dohľad nad príslušným dohliadaným subjektom alebo skupinou vykonáva generálne riaditeľstvo pre systémové a medzinárodné banky;

                           b)

                           generálny riaditeľ alebo zástupca generálneho riaditeľa generálneho riaditeľstva pre univerzálne a diverzifikované inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre univerzálne a diverzifikované inštitúcie;

                           c)

                           generálny riaditeľ alebo zástupca generálneho riaditeľa generálneho riaditeľstva pre špecializované inštitúcie a menej významné inštitúcie, ak dohľad nad príslušným dohliadaným subjektom alebo skupinou vykonáva generálne riaditeľstvo pre špecializované inštitúcie a menej významné inštitúcie.

                     Ak sa delegované rozhodnutie podľa článkov 3 a 4 rozhodnutia (EÚ) 2019/1376 (ECB/2019/23) týka viac ako jedného významného dohliadaného subjektu, príslušným dohliadaným subjektom je dohliadaný subjekt alebo skupina, kde sa kvalifikovaná účasť nadobúda.

               3.   Delegované rozhodnutia podľa článku 3 rozhodnutia (EÚ) 2021/1442 (ECB/2021/38) o predĺžení maximálnej lehoty na dokončenie navrhovaného nadobudnutia, ktoré sa netýkajú významných dohliadaných subjektov, prijíma generálny riaditeľ alebo zástupca generálneho riaditeľa generálneho riaditeľstva pre riadenie a operácie jednotného mechanizmu dohľadu alebo vedúci odboru pre udeľovanie povolení v prípade neprítomnosti generálneho riaditeľa alebo jeho zástupcu.

            Článok 3
            Nadobudnutie účinnosti
            Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

            Vo Frankfurte nad Mohanom 26. augusta 2021

                  Prezidentka ECB

               Christine LAGARDE

            (1)  Ú. v. EÚ L 141, 1.6.2017, s. 14.

            (2)  Pozri stranu 22 tohto úradného vestníka.

            (3)  Ú. v. EÚ L 80, 18.3.2004, s. 33.

            (4)  Rozhodnutie Európskej centrálnej banky (EÚ) 2019/1376 z 23. júla 2019 o delegovaní právomoci prijímať rozhodnutia o passportingu, nadobúdaní kvalifikovaných účastí a odňatí povolení úverovým inštitúciám (ECB/2019/23) (Ú. v. EÚ L 224, 28.8.2019, s. 1).

            (5)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).


title: Rozhodnutie Komisie (EÚ) 2019/511 z 26. marca 2019, ktorým sa mení príloha k Menovej dohode medzi Európskou úniou a Vatikánskym mestským štátom

text:
                  27.3.2019

                  SK

                  Úradný vestník Európskej únie

                  L 85/24

         ROZHODNUTIE KOMISIE (EÚ) 2019/511
         z 26. marca 2019,
         ktorým sa mení príloha k Menovej dohode medzi Európskou úniou a Vatikánskym mestským štátom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Menovú dohodu zo 17. decembra 2009 medzi Európskou úniou a Vatikánskym mestským štátom (1), a najmä na jej článok 8 ods. 3,
         keďže:

                     (1)

                     V článku 8 ods. 1 Menovej dohody medzi Európskou úniou a Vatikánskym mestským štátom (ďalej len „menová dohoda“) sa od Vatikánskeho mestského štátu vyžaduje, aby vykonával právne akty a pravidlá Únie týkajúce sa eurobankoviek a euromincí, predchádzania praniu špinavých peňazí, predchádzania podvodom a falšovaniu hotovostných a bezhotovostných platobných prostriedkov, medailí a žetónov a požiadaviek štatistického spravodajstva. Uvedené akty a pravidlá sa uvádzajú v prílohe k menovej dohode.

                     (2)

                     Komisia musí túto prílohu k menovej dohode meniť každý rok s cieľom zohľadniť nové relevantné právne akty a predpisy Únie a zmeny existujúcich právnych aktov a predpisov Únie.

                     (3)

                     Niektoré právne akty a predpisy Únie už nie sú relevantné a mali by sa preto z prílohy vypustiť, zatiaľ čo niektoré nové relevantné právne akty a predpisy Únie a niektoré zmeny existujúcich právnych aktov, ktoré boli prijaté, sa musia do prílohy doplniť.

                     (4)

                     Príloha k menovej dohode by sa preto mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Príloha k Menovej dohode medzi Európskou úniou a Vatikánskym mestským štátom sa nahrádza prílohou k tomuto rozhodnutiu.

            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            V Bruseli 26. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ C 28, 4.2.2010, s. 13.

            PRÍLOHA

                     „PRÍLOHA

                                 Právne predpisy, ktoré sa majú vykonať

                                 Lehota na vykonanie

                                    Predchádzanie praniu špinavých peňazí

                                 1.

                                 Rámcové rozhodnutie Rady 2001/500/SVV z 26. júna 2001 o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti (Ú. v. ES L 182, 5.7.2001, s. 1).

                                 2.

                                 Nariadenie Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva (Ú. v. EÚ L 309, 25.11.2005, s. 9).

                                 3.

                                 Smernica Európskeho parlamentu a Rady 2014/42/EÚ z 3. apríla 2014 o zaistení a konfiškácii prostriedkov a príjmov z trestnej činnosti v Európskej únii (Ú. v. EÚ L 127, 29.4.2014, s. 39).

                                 31. december 2016 (2)

                                 4.

                                 Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, ktorým sa zrušuje nariadenie (ES) č. 1781/2006 (Ú. v. EÚ L 141, 5.6.2015, s. 1).

                                 31. december 2017 (3)

                                 5.

                                 Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015, s. 73),

                                 31. december 2017 (3)

                                 zmenená:

                                 6.

                                 smernicou Európskeho parlamentu a Rady (EÚ) 2018/843 z 30. mája 2018, ktorou sa mení smernica (EÚ) 2015/849 o predchádzaní využívaniu finančného systému na účely prania špinavých peňazí alebo financovania terorizmu a smernice 2009/138/ES a 2013/36/EÚ (Ú. v. EÚ L 156, 19.6.2018, s. 43),

                                 31. marec 2020 (6)

                                 doplnená:

                                 7.

                                 delegovaným nariadením Komisie (EÚ) 2016/1675 zo 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami (Ú. v. EÚ L 254, 20.9.2016, s. 1),

                                 31. december 2017 (5)

                                 zmeneným:

                                 8.

                                 delegovaným nariadením Komisie (EÚ) 2018/105 z 27. októbra 2017, ktorým sa mení delegované nariadenie (EÚ) 2016/1675, pokiaľ ide o pridanie Etiópie do zoznamu vysokorizikových tretích krajín v tabuľke v bode I prílohy (Ú. v. EÚ L 19, 24.1.2018, s. 1),

                                 31. marec 2019 (6)

                                 9.

                                 delegovaným nariadením Komisie (EÚ) 2018/212 z 13. decembra 2017, ktorým sa mení delegované nariadenie (EÚ) 2016/1675, ktorým sa dopĺňa smernica Európskeho parlamentu a Rady (EÚ) 2015/849, pokiaľ ide o pridanie Srí Lanky, Trinidadu a Tobaga a Tuniska do tabuľky v bode I prílohy (Ú. v. EÚ L 41, 14.2.2018, s. 4).

                                 31. marec 2019 (6)

                                    Predchádzanie podvodom a falšovaniu

                                 10.

                                 Rámcové rozhodnutie Rady 2001/413/SVV z 28. mája 2001 o boji proti podvodom a falšovaniu bezhotovostných platobných prostriedkov (Ú. v. ES L 149, 2.6.2001, s. 1).

                                 31. december 2010

                                 11.

                                 Nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu (Ú. v. ES L 181, 4.7.2001, s. 6),

                                 31. december 2010

                                 zmenené:

                                 12.

                                 nariadením Rady (ES) č. 44/2009 z 18. decembra 2008, ktorým sa mení a dopĺňa nariadenie (ES) č. 1338/2001 stanovujúce opatrenia nevyhnutné na ochranu eura proti falšovaniu (Ú. v. EÚ L 17, 22.1.2009, s. 1).

                                 13.

                                 Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam (Ú. v. EÚ L 373, 21.12.2004, s. 1),

                                 31. december 2010

                                 zmenené:

                                 14.

                                 nariadením Rady (ES) č. 46/2009 z 18. decembra 2008, ktorým sa mení a dopĺňa nariadenie (ES) č. 2182/2004 o medailách a žetónoch podobných eurominciam (Ú. v. EÚ L 17, 22.1.2009, s. 5).

                                 15.

                                 Smernica Európskeho parlamentu a Rady 2014/62/EÚ z 15. mája 2014 o trestnoprávnej ochrane eura a ostatných mien proti falšovaniu, ktorou sa nahrádza rámcové rozhodnutie Rady 2000/383/SVV (Ú. v. EÚ L 151, 21.5.2014, s. 1).

                                 31. december 2016 (2)

                                    Pravidlá týkajúce sa eurobankoviek a euromincí

                                 16.

                                 Závery Rady z 10. mája 1999 o systéme riadenia kvality euromincí.

                                 31. december 2010

                                 17.

                                 Oznámenie Komisie 2001/C 318/03 z 22. októbra 2001 o autorskoprávnej ochrane dizajnu spoločnej lícnej strany euromincí [COM(2001) 600 v konečnom znení] (Ú. v. ES C 318, 13.11.2001 s. 3).

                                 31. december 2010

                                 18.

                                 Usmernenie Európskej centrálnej banky ECB/2003/5 z 20. marca 2003 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 78, 25.3.2003, s. 20),

                                 31. december 2010

                                 zmenené:

                                 19.

                                 usmernením Európskej centrálnej banky ECB/2013/11 z 19. apríla 2013, ktorým sa mení a dopĺňa usmernenie ECB/2003/5 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 118, 30.4.2013, s. 43).

                                 31. december 2014 (1)

                                 20.

                                 Rozhodnutie Európskej centrálnej banky ECB/2010/14 zo 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu (Ú. v. EÚ L 267, 9.10.2010, s. 1),

                                 31. december 2012

                                 zmenené:

                                 21.

                                 rozhodnutím Európskej centrálnej banky ECB/2012/19 zo 7. septembra 2012 (Ú. v. EÚ L 253, 20.9.2012, s. 19).

                                 31. december 2013 (1)

                                 22.

                                 Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, 22.12.2010, s. 1).

                                 31. december 2012

                                 23.

                                 Nariadenie Európskeho parlamentu a Rady (EÚ) č. 651/2012 zo 4. júla 2012 o vydávaní euromincí (Ú. v. EÚ L 201, 27.7.2012, s. 135).

                                 31. december 2013 (1)

                                 24.

                                 Rozhodnutie Európskej centrálnej banky ECB/2013/10 z 19. apríla 2013 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (Ú. v. EÚ L 118, 30.4.2013, s. 37).

                                 31. december 2014 (1)

                                 25.

                                 Nariadenie Rady (EÚ) č. 729/2014 z 24. júna 2014 o nominálnych hodnotách a technických špecifikáciách euromincí určených do obehu (prepracované znenie) (Ú. v. EÚ L 194, 2.7.2014, s. 1).

                                 31. december 2013 (2)

                        Oddiel prílohy k menovej dohode v súlade s opatreniami ad hoc spoločného výboru na žiadosť Svätej stolice a Vatikánskeho mestského štátu o zaradení príslušných pravidiel uplatniteľných na subjekty vykonávajúce finančné činnosti na profesionálnom základe

                                 Relevantné časti týchto právnych nástrojov

                                 Lehota na vykonanie

                                 26.

                                 Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1),

                                 31. december 2016 (2)

                                 zmenená:

                                 27.

                                 smernicou Európskeho parlamentu a Rady 2001/65/ES z 27. septembra 2001 (Ú. v. ES L 283, 27.10.2001, s. 28),

                                 28.

                                 smernicou Európskeho parlamentu a Rady 2003/51/ES z 18. júna 2003 (Ú. v. EÚ L 178, 17.7.2003, s. 16),

                                 29.

                                 smernicou Európskeho parlamentu a Rady 2006/46/ES zo 14. júna 2006 (Ú. v. EÚ L 224, 16.8.2006, s. 1).

                                 30.

                                 Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

                                 31. december 2017 (2)

                                 31.

                                 Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1) a podľa potreby príslušné opatrenia na úrovni 2,

                                 31. december 2017 (2)

                                 zmenené:

                                 32.

                                 delegovaným nariadením Komisie (EÚ) 2015/62 z 10. októbra 2014, ktorým sa mení nariadenie Európskeho parlamentu a Rady (EÚ) č. 575/2013, pokiaľ ide o ukazovateľ finančnej páky (Ú. v. EÚ L 11, 17.1.2015, s. 37),

                                 31. december 2017 (3)

                                 33.

                                 nariadením Európskeho parlamentu a Rady (EÚ) 2017/2395 z 12. decembra 2017, ktorým sa mení nariadenie (EÚ) č. 575/2013, pokiaľ ide o prechodné dojednania na zmiernenie vplyvu zavedenia IFRS 9 na vlastné zdroje a vplyvu zaobchádzania s veľkou majetkovou angažovanosťou v prípade expozícií voči niektorým subjektom verejného sektora denominovaných v domácej mene ktoréhokoľvek členského štátu (Ú. v. EÚ L 345, 27.12.2017, s. 27),

                                 30. jún 2019 (6)

                                 34.

                                 nariadením Európskeho parlamentu a Rady (EÚ) 2017/2401 z 12. decembra 2017, ktorým sa mení nariadenie (EÚ) č. 575/2013 o prudenciálnych požiadavkách na úverové inštitúcie a investičné spoločnosti (Ú. v. EÚ L 347, 28.12.2017, s. 1),

                                 31. marec 2020 (6)

                                 doplnené:

                                 35.

                                 delegovaným nariadením Komisie (EÚ) č. 241/2014 zo 7. januára 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 74, 14.3.2014, s. 8),

                                 31. december 2017 (3)

                                 zmeneným:

                                 36.

                                 delegovaným nariadením Komisie (EÚ) 2015/923 z 11. marca 2015, ktorým sa mení delegované nariadenie (EÚ) č. 241/2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 150, 17.6.2015, s. 1),

                                 31. december 2017 (3)

                                 37.

                                 delegovaným nariadením Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1).

                                 31. december 2017 (3)

                                 38.

                                 Nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu) a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (Ú. v. EÚ L 173, 12.6.2014, s. 1) a podľa potreby príslušné opatrenia na úrovni 2,

                                 30. september 2018 (4)

                                 zmenené:

                                 39.

                                 nariadením Európskeho parlamentu a Rady (EÚ) 2016/1033 z 23. júna 2016, ktorým sa mení nariadenie (EÚ) č. 600/2014 o trhoch s finančnými nástrojmi, nariadenie (EÚ) č. 596/2014 o zneužívaní trhu a nariadenie (EÚ) č. 909/2014 o zlepšení vyrovnania transakcií s cennými papiermi v Európskej únii a o centrálnych depozitároch cenných papierov (Ú. v. EÚ L 175, 30.6.2016, s. 1),

                                 30. september 2018 (5)

                                 doplnené:

                                 40.

                                 vykonávacou smernicou Komisie (EÚ) 2015/2392 zo 17. decembra 2015 o nariadení Európskeho parlamentu a Rady (EÚ) č. 596/2014, pokiaľ ide o nahlasovanie skutočných alebo možných porušení daného nariadenia príslušným orgánom (Ú. v. EÚ L 332, 18.12.2015, s. 126),

                                 30. september 2018 (4)

                                 41.

                                 delegovaným nariadením Komisie (EÚ) 2016/522 zo 17. decembra 2015, ktorým sa dopĺňa nariadenie Európskeho parlamentu a Rady (EÚ) č. 596/2014, pokiaľ ide o výnimku pre určité verejné orgány a centrálne banky tretích krajín, ukazovatele manipulácie s trhom, prahové hodnoty pre zverejňovanie informácií, príslušný orgán pre oznámenia o odkladoch, povolenie na obchodovanie počas zakázaného obdobia a typy povinne oznamovaných transakcií manažérov (Ú. v. EÚ L 88, 5.4.2016, s. 1).

                                 30. september 2018 (4)

                                 42.

                                 Smernica Európskeho parlamentu a Rady 2014/57/EÚ zo 16. apríla 2014 o trestných sankciách za zneužívanie trhu (smernica o zneužívaní trhu) (Ú. v. EÚ L 173, 12.6.2014, s. 179).

                                 30. september 2018 (4)

                                    Právne predpisy o zhromažďovaní štatistických údajov

                                 43.

                                 Usmernenie Európskej centrálnej banky ECB/2013/24 z 25. júla 2013 o požiadavkách Európskej centrálnej banky na štatistické vykazovanie v oblasti štvrťročných finančných účtov (Ú. v. EÚ L 2, 7.1.2014, s. 34),

                                 31. december 2016 (2)

                                 zmenené:

                                 44.

                                 usmernením Európskej centrálnej banky (EÚ) 2016/66 z 26. novembra 2015, ktorým sa mení usmernenie ECB/2013/24 o požiadavkách Európskej centrálnej banky na štatistické vykazovanie v oblasti štvrťročných finančných účtov (ECB/2015/40) (Ú. v. EÚ L 14, 21.1.2016, s. 36).

                                 31. marec 2017 (4)

                                 45.

                                 Nariadenie Európskej centrálnej banky (EÚ) č. 1071/2013 z 24. septembra 2013 o bilancii sektora peňažných finančných inštitúcií (ECB/2013/33) (Ú. v. EÚ L 297, 7.11.2013, s. 1),

                                 31. december 2016 (2)

                                 zmenené:

                                 46.

                                 nariadením Európskej centrálnej banky (EÚ) č. 1375/2014 z 10. decembra 2014, ktorým sa mení nariadenie (EÚ) č. 1071/2013 o bilancii sektora peňažných finančných inštitúcií (ECB/2013/33) (ECB/2014/51) (Ú. v. EÚ L 366, 20.12.2014, s. 77).

                                 47.

                                 Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51),

                                 31. december 2016 (2)

                                 zmenené:

                                 48.

                                 nariadením Európskej centrálnej banky (EÚ) č. 756/2014 z 8. júla 2014, ktorým sa mení nariadenie (EÚ) č. 1072/2013 (ECB/2013/34), ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2014/30) (Ú. v. EÚ L 205, 12.7.2014, s. 14).

                                 49.

                                 Usmernenie Európskej centrálnej banky ECB/2014/15 zo 4. apríla 2014 o menovej a finančnej štatistike (Ú. v. EÚ L 340, 26.11.2014, s. 1),

                                 31. december 2016 (2)

                                 zmenené:

                                 50.

                                 usmernením Európskej centrálnej banky (EÚ) 2015/571 zo 6. novembra 2014, ktorým sa mení usmernenie ECB/2014/15 o menovej a finančnej štatistike (ECB/2014/43) (Ú. v. EÚ L 93, 9.4.2015, s. 82),

                                 51.

                                 usmernením Európskej centrálnej banky (EÚ) 2016/450 zo 4. decembra 2015, ktorým sa mení usmernenie ECB/2014/15 o menovej a finančnej štatistike (ECB/2015/44) (Ú. v. EÚ L 86, 1.4.2016, s. 42),

                                 31. marec 2017 (4)

                                 52.

                                 usmernením Európskej centrálnej banky (EÚ) 2017/148 zo 16. decembra 2016, ktorým sa mení usmernenie ECB/2014/15 o menovej a finančnej štatistike (ECB/2016/45) (Ú. v. EÚ L 26, 31.1.2017, s. 1),

                                 1. november 2017 (5)

                                 53.

                                 usmernením Európskej centrálnej banky (EÚ) 2018/877 z 1. júna 2018, ktorým sa mení usmernenie ECB/2014/15 o menovej a finančnej štatistike (ECB/2018/17) (Ú. v. EÚ L 154, 18.6.2018, s. 22).

                                 1. október 2019 (6)

                                             (1)

                                             Tieto lehoty schválil Spoločný výbor z roku 2013.

               “

               (2)  Tieto lehoty schválil Spoločný výbor z roku 2014.

               (3)  Tieto lehoty schválil Spoločný výbor z roku 2015.

               (4)  Tieto lehoty schválil Spoločný výbor z roku 2016.

               (5)  Tieto lehoty schválil Spoločný výbor z roku 2017.

               (6)  Tieto lehoty schválil Spoločný výbor z roku 2018.